CELEX: 32021D0919
Language: sk
Date: 2021-06-07 00:00:00
Title: Rozhodnutie Rady (SZBP) 2021/919 zo 7. júna 2021, ktorým sa mení rozhodnutie (SZBP) 2018/1939 o podpore Únie pre všeobecné uplatňovanie a účinné vykonávanie Medzinárodného dohovoru o potláčaní činov jadrového terorizmu

8.6.2021   
               
               
                  SK
               
               
                  Úradný vestník Európskej únie
               
               
                  L 201/27
               
            
         ROZHODNUTIE RADY (SZBP) 2021/919
         zo 7. júna 2021,
         ktorým sa mení rozhodnutie (SZBP) 2018/1939 o podpore Únie pre všeobecné uplatňovanie a účinné vykonávanie Medzinárodného dohovoru o potláčaní činov jadrového terorizmu
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 28 ods. 1 a článok 31 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 10. decembra 2018 prijala rozhodnutie (SZBP) 2018/1939 (1).
                  
               
                     (2)
                  
                  
                     V rozhodnutí (SZBP) 2018/1939 sa obdobie vykonávania činností uvedených v článku 1 uvedeného rozhodnutia stanovuje na 36 mesiacov odo dňa uzavretia dohôd o financovaní uvedených v jeho článku 3 ods. 3
                  
               
                     (3)
                  
                  
                     Úrad Organizácie Spojených národov pre drogy a kriminalitu 6. apríla 2021 a Úrad OSN pre boj proti terorizmu 16. apríla 2021 ako vykonávacie agentúry požiadali, aby Únia povolila predĺžiť vykonávanie rozhodnutia (SZBP) 2018/1939 do 30. novembra 2022, a to z dôvodu pokračujúcich výziev vyplývajúcich z pandémie ochorenia COVID-19.
                  
               
                     (4)
                  
                  
                     Činnosti uvedené v článku 1 rozhodnutia (SZBP) 2018/1939 sa môžu ďalej vykonávať bez akéhokoľvek vplyvu na finančné zdroje do 30. novembra 2022.
                  
               
                     (5)
                  
                  
                     Rozhodnutie (SZBP) 2018/1939 by sa preto malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Článok 5 rozhodnutia (SZBP) 2018/1939 sa nahrádza takto:
            
               
                  „Článok 5
                  Toto rozhodnutie nadobúda účinnosť dňom jeho prijatia.
                  Platí do 30. novembra 2022.“
               
            
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Luxemburgu 7. júna 2021
            
               
                  Za Radu
               
               
                  predsedníčka
               
               F. VAN DUNEM
            
         
         
            (1)  Rozhodnutie Rady (SZBP) 2018/1939 z 10. decembra 2018 o podpore Únie pre všeobecné uplatňovanie a účinné vykonávanie Medzinárodného dohovoru o potláčaní činov jadrového terorizmu (Ú. v. EÚ L 314, 11.12.2018, s. 41).